CELEX: 32016D2117
Language: sk
Date: 2016-09-29 00:00:00
Title: Rozhodnutie Rady (EÚ) 2016/2117 z 29. septembra 2016 o uzavretí Rámcovej dohody o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej v mene Únie

3.12.2016   
            
            
               SK
            
            
               Úradný vestník Európskej únie
            
            
               L 329/6
            
         ROZHODNUTIE RADY (EÚ) 2016/2117
   z 29. septembra 2016
   o uzavretí Rámcovej dohody o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej v mene Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               V súlade s rozhodnutím Rady 2012/279/EÚ (2) bola Rámcová dohoda o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej (ďalej len „dohoda“) podpísaná 27. júna 2012 s výhradou jej uzavretia.
            
         
               (2)
            
            
               Dohoda by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Rámcová dohoda o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej.
   Text dohody je pripojený k tomuto rozhodnutiu.
   Článok 2
   Spoločnému výboru ustanovenému v článku 52 dohody predsedá vysoký predstaviteľ Únie pre zahraničné veci a bezpečnostnú politiku.
   Únia alebo prípadne Únia a členské štáty sú zastúpené v spoločnom výbore v závislosti od prerokúvanej záležitosti.
   Článok 3
   Predseda Rady vykoná v mene Únie oznámenie stanovené v článku 63 ods. 1 dohody. (3)
   
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 29. septembra 2016
      
         
            Za Radu
         
         
            predseda
         
         P. ŽIGA
      
   
   
      (1)  Súhlas zo 17. decembra 2015 (zatiaľ neuverejnený v úradnom vestníku).
   
      (2)  Rozhodnutie Rady č. 2012/279/EÚ zo 14. mája 2012 o podpise Rámcovej dohody o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej v mene Únie (Ú. v. EÚ L 137, 26.5.2012, s. 1).
   
      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.